Киселгән тамырлар (Зиннур Тимергалиевтан яңа ХИКӘЯ)

	Яшенле яңгырлары, чыдый алмаслык челләләре белән җәй дә үтеп китте. Табигать тагын көзгә керде. Җәй айлары, билгеле, бик матур. Ул чәчкәгә күмелгән болын- тугайлар; кояш белән бергә күтәрелгән печәнчеләрнең чалгы тавышлары; мөгрәп –бәелдәп,  урамнан узган көтү; күрше- тирә хатыннары белән хәл-әхвәл сорашу; җиләге –җимеше дигәндәй; бал кортлары безелдәве; аллы-гөлле күбәләкләр дисеңме?! 	 Һай, чын тормыш белән яши табигать җәй айларында. Ә авылда бигрәк тә. Бакча эшләре, кырдагы печән өсте, аннары уракка чыгалар. Кемдер, көзгә кергәнче, малайны башка чыгарам дип,йорт күтәрә; кемдер мунча ,абзар җиткерә . Иртүк урамнан узып киткән көтү тавышын балта, чүкеч, ышкы тавышлары алыштыра. Аңа чалгы кайраган тавыш кушыла, әтәч- тавык, чебеш, каз –үрдәк  тавышлары... Үзе бер авылның җанлы оркестры. Ничек  дигән әле Тукай?“Монда цирк та шул, оркестр да шул”. 
	---	
Матбугат.ру

	№ --- | 06.04.2016	


